JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Vägivaldsused varjutavad Iisraeli valitsuse tööd
Ungari hakkab saatkonda Jeruusalemma kolima
Venemaa värbab sõdureid pagulaslaagreist
Riikliku julgeoleku minister Itamar Ben-Gvir on käskinud Iisraeli politseil
lammutada illegaalseid elamuid Ida-Jeruusalemmas
kogu moslemite paastukuu ramadaani vältel,
kuigi aastaid tagasi otsustati see praktika lõpetada, teatas Kan News.
Otsus illegaalse ehituse lõpetamise kohta tehti aastate eest,
kuna ei tahetud lisada moslemitele raske paastukuu ajal pingeid.
Itamar Ben-Gvir on siiski käskinud selle otsuse tühistada
ja politsei järgib korraldusi
hoolimata sellega seotud kasvavast julgeolekuriskist.
Iisraeli armeeametnikud on hoiatanud Ben-Gviri viimastel nädalatel,
et tänavune ramadaan võib lisada pingeid
iisraellaste ja palestiinlaste vahel,
kes on olnud niigi keerukas faasis möödunud aasta vältel.
Armee operatsioonide ülem kindralmajor Oded Bassiuk
hoiatas oma eelmise nädala kõnes võimaluse eest,
et palestiinlaste terrorism võib teravneda ramadaani ajal,
mis algab 22. märtsil ja lõpeb 20. aprillil.
Palestiina omavalitsus püüab peatada
uue relvastatud rühmituse moodustumist Läänekaldal.
Viimaste nädalate vägivaldsused, eriti Huwara linna kandis,
on viinud ka selleni, et taas on tekkimas uus terroriorganisasioon
nimega Tulkarm Battallion- Rapid Response
ehk Tulkarmi Kiirreageerimispataljon.
PO-l on probleem, sest Aqaba tippkohtumisel lepiti kokku,
et nende julgeolekuvägedel on kohus hoida ära selliste rühmituste tegevus
ja eriti uute gruppide moodustumine.
Vastavaid relvastatud rühmitusi on tegutsenud viimase aasta jooksul
nii Nabluses kui Jeninis.
Erinevalt Nablusest ja Jeninist,
kus sellised relvastatud rühmitused endiselt vabalt tegevust jätkavad,
on palestiinlaste julgeolekujõud töötanud kiiresti,
et Tulkarmi jõugu liikmed linnas ja selle ümber juurduda ei saaks.
See on omakorda viinud meeleavaldusteni PO vastu,
kus süüdistatakse Mahmoud Abbasi palestiinlaste reetmise eest,
kuna julgeolekujõud otsivad nüüd palestiinlasi,
kes püüavad Iisraeli julgeolekujõude piirkonnast välja ajada.
"Selle asemel, et kaitsta inimesi Iisraeli armee kuritegude vastu,
saadavad meie juhid Ramallah's Palestiina julgeolekujõud
vahistama noori mehi, kes tahavad kaitsta meid ja meie maad."
Palestiinlaste meediaväljaannete kirjutiste teatel usub rahvas,
et PO jõudis hiljutisel Aqaba tippkohtumisel
Iisraeli ja USAga salakokkuleppele.
"Kõigi Läänekalda relvastatud rühmituste vastu on konspiratsioon,
meie juhid on meid maha müünud," räägib palestiinlaste meedia.
Püha õli, mida kasutatakse Inglise kuninga Charlesi võidmiseks
tema kroonimisel, on pühitsetud kasutamiseks Jeruusalemmas.
See näitab Briti valitseja sügavaid sidemeid Püha maaga,
räägiti Buckinghami paleest umbes nädala eest.
Teofilos III, kes on Jeruusalemma Kreeka Õigeusu Kiriku patriarh,
ja linna Anglikaani kiriku peapiiskop Hosam Naoum
pühitsesid nn Chrism'i õli Püha haua kirikus, räägiti paleest.
Sama õliga võitakse 6. mail Londoni Westminster Abbeys
ka kuninga naine Camilla.
Traditsiooniliselt valatakse õli ampullist kroonimislusikale,
misjärel sellega võitakse nende käsi, rinda ja pead.
Eelmisel nädalal pühitsetud õli valmistati oliividest,
mis olid korjatud kahest Õlimäe viinapuuaiast,
Taevassemineku kloostrist ja Maria Magdaleena kloostrist,
kuningas Charles'i vanaema,
Kreeka printsess Alice'i matmispaigast.
Seesami, roosi, jasmiini, kaneeli, neroli, bentsoiini
ja apelisiniõitega lõhnastatud õli põhineb 70 aasta eest
lahkunud kuninganna Eliisabeti kroonimisel kasutatud õlil
ja sadu aastaid kasutatud retseptil, räägiti Buckinghami paleest.
Lõplikult kinnitamata andmetel saab Ungarist esimene EL-i riik,
kes kolib oma Iisraeli suursaatkonna Tel Avivist pealinna Jeruusalemma
umbes kuu aja pärast, rääkisid nädala eest Iisraeli meediaväljaanded.
Ajalehtede teatel saavutati vastav otsus
peaminister Benjamin Netanyahu
ja tema Ungari kolleegi Viktor Orbani vahel
veidi rohkem kui nädala eest.
Tähtajas lepiti kokku välisminister Eli Coheni
ja Ungari esidiplomaadi Peter Szijjartoga.
Kaks aastat tagasi märtsis
avas Ungari Jeruusalemmas diplomaatilise kaubandusesinduse
ja näitas sellega lähedasemaid sidemeid juudiriigigia
kui ükski teine Euroopa riik aastakümneid.
Ungari president Ktalin Novak ütles siiski eelmisel reedel,
et veel puudub lõplik otsus selle kohta,
kas saatkond kolitakse Jeruusalemma juba järgmisel kuul või hiljem.
USA valitsus õhutab Iisraeli peaministrit hukka mõistma
rahandusminister Smotrichi avaldust vägivallale õhutamise kohta,
kui Smotrich tegi ettepaneku,
et toimunud tapategude tõttu pühitaks Huwara linn kaardilt.
USA välisministeeriumist öeldi,
et sellised vastikud märkused õhutavad vägivallale ka teisi rühmitusi
ja sütitavad vaid uusi vägivaldsusi juba niigi rasketes tingimustes.
USA Välisministeeriumi esindaja Price ütles,
kui temalt pressikonverentsil Smotrichi avalduste kohta küsiti:
"Nii nagu mõistame hukka vägivallale õhutamise palestiinlaste poolt,
mõistame hukka ka need provokatiivsed märkused,
mis on samuti vägivallale õhutamine."
Need märkused kõlasid keset šokki ja õudust nii Iisraelis kui välismaal
pärast seda, kui sajad asunikud märatsesid pühapäeva õhtul
palestiinlaste linnas Huwaras ja seda ümbritsevais külades
ning süütasid kümneid hooneid ja sõidukeid tulle
kättemaksuks terrorirünnaku eest, kus hukkusid Iisraeli vennad.
Venemaa on alustanud sõdurite värbamist
Liibanoni pagulaslaagreis elavate palestiinlaste seas,
sihiga viia nad sõjarindele Ukraina vastu.
Enamik neist Ukraina rindele saadetud palestiinlastest
pärineb Ain al-Hilweh'st, Liibanoni suurimast palestiinlaste pagulasleerist
Siidoni linna lõunaservas.
Liibanoni valitsuse julgeolekuallikate teatel saavad palestiinlased,
kes Venemaa eest Ukraina vastu sõtta lähevad
esmalt rahalise kompensatsiooni
ja seejärel kuupalka rindel sõdimise eest.
Ka nende peredele makstakse selle eest,
et nad Venemaa eest sõdima lähevad.
Enamik värvatuist on sündinud pärast 1969. a,
kuna hiljem sündinuil
pole Liibanoni ametnikele esitada vastavat registritõendit,
mis aitab reisida konfliktipiirkonda palgasõdureina ja sõjas osaleda.
Seetõttu pole Liibanoni valitsusel võimalik jälgida või kontrollida
nende palestiinlastest värvatute liikumist Venemaale.
Allikas lisas, et värbamistööd teostavad
Palestiina Liibanoni saatkonnaga seotud aktivistid.
Liibanoni julgeolekuallikas teatas,
et nende palestiinlaste ja ka teiste värbamine toimub koostöös
Iraani toetatud Liibanoni terrorirühmitusega Hezbollah.
Ka Hezbollah värbab aktiivselt oma noori toetajaid,
sh neid, kes oskavad droone juhtida
ja neid, kel on kogemus urbanistlikus sissisõjas,
Ukraina sõtta venelasi aitama.
Jeruusalemma piiripolitsei keskorgan ja Iisraeli Julgeolekuagentuur Shin Bet
vahistasid kahe nädala eest Ida-Jeruusalemmast pärit mehe,
keda kahtlustati riikliku julgeoleku- ministri Itamar Ben-Gviri tapmisplaanis
saabuva ramadaanikuu ajal, teatas Iisraeli Kanal13.
Raporti teatel oli kahtlusalune kogunud luureinfot
Ben-Gviri liikumiste kohta
ja plaanis varastada politseiauto numbrimärgi,
et läheneda ministri saatekonvoile
ja püüda teda seejärel Templimäe piirkonnas tappa.
Politsei ülekuulamisel möönis kahtlusalune,
et ta tahtis tõesti Ben-Gviri tappa ja teha veel teisegi tapatöö,
misjärel ta plaanis röövida surnukeha ja kasutada seda läbirääkimisteks
Iisraeli vanglais olevate palestiinlaste vabastamiseks.
Iisraeli juriidiliste asjadega tegelev ministrite komisjon
hääletas eelmisel pühapäeval seaduse poolt,
mis nõuab terroristidele surmanuhtlust.
Minister Ben-Gviri teatel pole midagi sümboolsemat
kui surmanuhtluse langetamine terroristidele.
Ta märkis, et surmanuhtlus on endiselt jõus ka USAs.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee